Evaluarea ex post a evenimentului „Capitale Europene ale Culturii” din 2018 (Leeuwarden și Valletta)

Tema și motto-ul inițiale ale orașului Valletta pentru anul 2018 a fost „Imagine 18” și au urmărit scopul de a oferi un impuls atât de necesar sectorului cultural introspectiv al orașului. Candidatura a fost legată de un plan de dezvoltare strategică pentru Valletta și s-a bucurat de sprijinul unanim al tuturor celor 68 de consilii locale și de sprijinul politic transpartinic în Parlament. Aceasta a urmărit patru obiective principale: crearea de cariere în domeniul culturii, creșterea la nivel internațional, stabilirea orașului Valletta ca oraș creativ, precum și sprijinirea unor relații durabile cu mediul. Cu toate acestea, conceptul inițial a fost abandonat în urma schimbării conducerii după alegerile generale din 2013 ale țării, în favoarea „Valletta 2018: An island-wide fiesta” („Valletta 2018: O sărbătoare pentru toată insula”), intenția fiind ca CEC să reprezinte întregul teritoriu al Maltei și să faciliteze participarea cetățenilor pe întregul teritoriu. Această temă a fost aleasă, de asemenea, pentru trimiterea sa la tradițiile locale ale Maltei și la sărbătorile care reunesc comunități întregi.

Ulterior, ambele orașe au făcut obiectul unor măsuri de monitorizare: sub auspiciile Comisiei, evoluția pregătirilor la nivelul orașelor a fost supravegheată și coordonată de un juriu alcătuit din șapte experți independenți numiți de către instituțiile și organismele UE. Juriul a avut sarcina suplimentară de a asigura conformitatea cu programul și cu angajamentele pe baza cărora au fost selectate cele două orașe. Reprezentanții orașelor Valletta și Leeuwarden au participat la două reuniuni oficiale de monitorizare convocate de Comisie în septembrie 2015 și martie 2017. La sfârșitul procesului de monitorizare, juriul a făcut Comisiei recomandarea pozitivă de a acorda fiecăruia dintre cele două orașe un premiu în onoarea Melinei Mercouri în valoare de 1,5 milioane EUR. Premiul – finanțat în cadrul programului Europa creativă – a fost plătit celor două CEC în toamna anului 2017.

Malta a decis să lanseze procedura de selecție cu un an înainte de calendarul normal, pentru a finaliza proiectele majore de infrastructură necesare pentru găzduirea anului CEC. Această țară și-a publicat cererea de depunere de candidaturi în decembrie 2010. Principalele părți interesate de la nivel național și local au luat o decizie timpurie privind depunerea unei candidaturi unice în numele orașului Valletta, dar cu implicarea întregului teritoriu al insulelor malteze. Prin urmare, candidatura orașului Valletta era singura care a fost depusă până la termenul-limită de 17 octombrie 2011. În urma reuniunii de preselecție din ianuarie 2012, orașul a fost preselecționat, iar în noiembrie 2012, juriul a recomandat ca Valletta să primească titlul CEC din 2018 pentru Malta .

Acțiunea CEC are scopul de a evidenția bogăția și diversitatea culturilor din Europa, precum și trăsăturile comune ale acestora, încurajând astfel o mai bună înțelegere reciprocă în rândul cetățenilor europeni. De asemenea, acțiunea CEC este menită să stimuleze o dezvoltare pe termen lung, bazată pe cultură, a orașelor în sensul mai amplu al termenului, ceea ce implică efecte socioeconomice, consolidarea cooperării între operatorii culturali, artiștii și orașele din Europa, precum și implicarea și participarea cetățenilor localnici (și străini) la actele culturale.

Constatările și metodologia evaluării ex post sunt prezentate pe larg în documentul de lucru al serviciilor Comisiei care însoțește prezentul document.

Raportul de față este prezentat în conformitate cu articolul 12 din Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019 (denumită în continuare „decizia”), care prevede că, în fiecare an, Comisia asigură o evaluare externă și independentă a rezultatelor evenimentului „Capitala Europeană a Culturii” din anul precedent și prezintă un raport asupra acestei evaluări instituțiilor și organismelor UE relevante.

Evaluarea ex post a evenimentului „Capitale Europene ale Culturii” din 2018 (Leeuwarden și Valletta)

Comisia nu poate decât să reitereze în prezentul raport ceea ce a exprimat în mod repetat în rapoartele sale anuale anterioare privind evaluările ex post ale CEC, și anume că este pe deplin conștientă – și acceptă – aceste limitări, care au fost, de asemenea, identificate și comunicate într-un document de lucru al serviciilor Comisiei care însoțește propunerea de decizie de stabilire a unei acțiuni a Uniunii privind acțiunea CEC pentru anii 2020-2033 .

Cu toate acestea, bugetul alocat activității de evaluare (aproximativ 75 000 EUR în fiecare an), care este proporțional cu nivelul modest al finanțării UE furnizate direct de UE pentru fiecare gazdă CEC (premiul Melina Mercouri în valoare de 1,5 milioane EUR), nu permite efectuarea unui studiu privind imaginea anterioară („de referință”) și a unui studiu privind imaginea ulterioară („ex post”). O consecință suplimentară a bugetului modest este aceea că procesul de colectare a datelor primare tinde să aibă un caracter mai degrabă calitativ decât cantitativ; deși datele calitative au în continuare o mare importanță în cadrul evaluării, lipsa unor surse de date diversificate se traduce printr-o fiabilitate mai redusă, de exemplu, în procesul de demonstrare a rezultatelor obiective și a efectelor CEC asupra extinderii participării la cultură.

La fel ca în cazul tuturor evaluărilor ex post anterioare privind CEC, Comisia susține că metodologia aleasă este adecvată pentru elaborarea unui raport care să ofere o bază suficient de solidă de natură să conducă la concluzii sensibile cu privire la performanța CEC.

Situat în nord-vestul Țărilor de Jos, Leeuwarden este un oraș cu 100 000 de locuitori în regiunea Friesland, care are o populație de 646 000 de locuitori și un total de unsprezece orașe istorice legate între ele de apă. Orașul Leeuwarden este, de asemenea, unul dintre cele mai vechi orașe din nordul Țărilor de Jos, cu o istorie bogată, care datează din epoca romană. Orașul și regiunea sunt relativ bine deservite în ceea ce privește infrastructurile și activitățile culturale, dar, adesea, se consideră că sectorul lor cultural se concentrează pe planul local și are o orientare introspectivă în ceea ce privește conținutul său cultural, publicul-țintă și ambiția.

Astfel cum s-a menționat în rapoartele sale anterioare, în ceea ce privește această dificultate, o propunere ulterioară a Comisiei și decizia adoptată în cele din urmă de Parlamentul European și de Consiliu prevăd că înseși orașele desemnate – care sunt principalii finanțatori și beneficiari ai acțiunii CEC și care sunt mai bine poziționate pentru a avea date de referință și pentru a colecta date primare cu privire la impactul titlului – devin principalii realizatori ai procesului de evaluare.

Această nouă obligație impune orașelor desemnate CEC să efectueze – în locul Comisiei – o evaluare ex post a anului în care li s-a acordat titlul; aceasta se va aplica însă doar titlurilor acordate începând cu 2020. Pentru CEC 2019, Comisia va continua, prin urmare, să realizeze o evaluare proprie, cu limitările descrise anterior. Într-o etapă ulterioară, Comisia va efectua, de asemenea, o evaluare globală, care să cuprindă mai mulți ani CEC, permițând măsurarea impactului pe termen lung al acțiunii CEC, astfel cum se indică în Decizia nr. 445/2014/UE.

De asemenea, merită subliniat faptul că rezultatele activităților extinse de cercetare locală comandate de Valletta și Leeuwarden au fost incluse în evaluarea Comisiei ori de câte ori a fost posibil.

În concluzie, în pofida deficienței datelor cantitative și a altor dovezi independente, Comisia constată că dovezile colectate au un caracter suficient de solid pentru a sprijini evaluarea și diseminează evaluarea și deducțiile sale generale, considerate a oferi o imagine în ansamblu adevărată și în cunoștință de cauză a acțiunii CEC din 2018.

4.Principalele constatări

4.1.Relevanță

Potrivit constatărilor evaluării, obiectivele ambelor orașe CEC din 2018 au fost relevante pentru obiectivele acțiunii CEC, astfel cum sunt prevăzute în decizie.

Programul de parteneriat Leeuwarden-Friesland 2018 a promovat diversitatea culturală și o mai bună înțelegere în rândul cetățenilor europeni, atât în ceea ce privește conținutul (programul cultural acordând prioritate temelor europene, cum ar fi limbile minoritare sau legătura dintre oraș și mediul rural), cât și în ceea ce privește procesul (cu 1 600 de colaborări internaționale care acoperă 87 de țări). Programul a fost, de asemenea, relevant pentru obiectivele proprii ale CEC, în special cele legate de îmbunătățirea gamei și a diversității ofertei culturale și de lărgirea accesului și a participării la cultură; într-adevăr, CEC a utilizat cultura ca mijloc de a intra în dialog cu populația locală și a considerat programul deschis (cu principiile sale de la bază la vârf) ca fiind coloana vertebrală a întregului proiect, mai degrabă decât un „accesoriu” specific și separat al comunității.

În ceea ce privește Valletta, programul CEC a cuprins colaborări mult mai ample cu artiștii și organizațiile culturale din Europa în comparație cu oferta culturală din Malta din anii precedenți, inclusiv, de exemplu, un nou sistem de rezidențe pentru artiști care a permis unui număr de 50 de artiști internaționali să își desfășoare activitatea în țară. Acesta a explorat, de asemenea, teme europene relevante, cum ar fi migrația. În cele din urmă, deși programul s-a schimbat în mod considerabil față de candidatură, acesta a rămas, în linii mari, coerent cu trei dintre cele patru obiective inițiale, cu o atenție mai mică acordată în practică celui de al patrulea obiectiv privind mediul.

4.2.Eficiență

Per ansamblu, dovezile disponibile sugerează că CEC rămâne o acțiune a UE eficientă, care oferă o rentabilitate bună la nivelul Uniunii Europene pentru o investiție relativ modestă din partea acesteia: acordarea titlului în sine are un important efect multiplicator asupra sumei finanțării pe care orașele gazdă o alocă elaborării și realizării programului cultural CEC și reprezintă un generator important de interes și de finanțare din partea multor părți interesate, inclusiv a autorităților regionale și naționale și a contribuabililor privați. În plus, valoarea absolută a premiului Melina Mercouri, care este singura contribuție monetară directă pe care o primesc orașele gazdă din partea Uniunii Europene, este modestă (1,5 milioane EUR pentru fiecare CEC) în comparație cu costurile globale ale unei acțiuni CEC: cheltuielile de funcționare ale CEC 2018 au fost de aproximativ 104,6 milioane EUR pentru Leeuwarden-Friesland și de 26,5 milioane EUR pentru Valletta.

La nivel de oraș, evaluarea concluzionează că eficiența sistemelor de gestionare variază între cele două orașe, cele din Leeuwarden-Friesland fiind în general puternice, în timp ce Valletta a suferit schimbări considerabile și a pierdut o expertiză importantă, ceea ce, în cele din urmă, a avut un impact asupra direcției artistice și a conținutului programului cultural. Dimensiunea politică a Fundației de la Valletta 2018 a atras, de asemenea, critici la nivel local și internațional. În sfârșit, Leeuwarden-Friesland a strâns fonduri suficiente pentru punerea în aplicare a unui program cultural de anvergură. Finanțarea din Valletta a fost mai modestă, dar suficientă, deși bugetul operațional final a fost considerabil mai mic decât cel propus în candidatură (49,6 milioane EUR față de 26,5 milioane EUR).

4.3.Eficacitate

Evaluarea ajunge la concluzia că cele două CEC din 2018 au avut o contribuție semnificativă la realizarea obiectivelor deciziei.

Ambele au prezentat programe culturale mai extinse, mai diverse, mai inovatoare și mai internaționale în comparație cu oferta culturală de referință din anii precedenți.

Ambele au contribuit la extinderea accesului la cultură și a participării la aceasta, deși elementele de probă sunt mai puternice pentru Leeuwarden-Friesland cu abordarea sa „Iepen Mienskip” (5,4 milioane de persoane au participat la proiecte CEC, iar 60 000 de localnici au participat efectiv la CEC ca artiști interpreți sau voluntari) decât pentru Valletta (publicul general fiind estimat la 400 000 de persoane), din cauza, în mare măsură, a lipsei de stabilitate în conducerea acesteia din urmă.

De asemenea, acestea au contribuit la consolidarea capacității culturale a sectoarelor lor culturale și creative, precum și a legăturilor acestora cu alte sectoare.

În plus, cele două CEC au ridicat profilul internațional al ambelor orașe (6 % din public a fost internațional în Leeuwarden-Friesland, în timp ce Malta a înregistrat o creștere de 14,3 % a numărului de vizitatori străini în perioada 2017-2018), deși Valletta a suferit o publicitate internațională negativă considerabilă, astfel cum s-a descris mai sus.

La momentul redactării, Leeuwarden-Friesland avea un plan mai puțin detaliat pentru moștenirea pe care o lasă. Agenția culturală din Valletta va fi un mecanism clar de continuare a activităților dincolo de 2018, nu în ultimul rând clusterul de proiectare de la Valletta, care va contribui la sprijinirea regenerării bazate pe cultură a orașului.

4.4.Coerență